EH Bildu talde parlamentarioari atxikitako foru parlamentari Maiorga Ramírez jaunak 10-22/PES-00091 galdera idatzia egin du ***Vianako Andre Maria elizari buruz***. Hau da Nafarroako Gobernuko Kultura eta Kiroleko kontseilariak horretaz ematen dion informazioa:

Lehen galderari dagokionez –**““Plano bereziak” egin ziren data”**–

Vianako Andre Maria elizaren planoak tramitazio arrunteko kontratu publikoaren bidez enkargatu ziren. Prozedura 2016ko martxoan hasi zen, eta kontratua Vianako Printzea Erakundea-Kulturako zuzendari nagusiaren maiatzaren 26ko 156/2016 Ebazpenaren bidez adjudikatu zen. Beraz, ez da plano berezirik egin tramitazioaren aldetik, baizik eta kalitatearen aldetik; alegia, “kalitate bereziko planoak” egin dira.

Bigarren galderari erantzunez –**“Aipatu planoak egiteko erabakia hartu zuen organoa”**–

Vianako Printzea Erakundea-Kultura Zuzendaritza Nagusiak onetsi zuen planoak egiteko kontratazioa, maiatzaren 26ko 156/2016 Ebazpenaren bidez.

Eta hirugarren galderari erantzunez –**“Aipatu planoetan oinarritutako obren betetze mailaren definizioa”**–

Orain arte ez da inolako obrarik egin Vianako Andre Maria elizan.

Hori guztia jakinarazten dizut, Nafarroako Parlamentuko Erregelamenduaren 194. artikuluan xedatutakoa betez.

Iruñean, 2022ko apirilaren 20an

Kultura eta Kiroleko kontseilaria: Rebeca Esnaola Bermejo